Edited By OdishaReporter Bureau | By H L
On Aug 17, 2019
Share
ଟୋକିଓ: ବିଜୟରୁ ଅଲିମ୍ପିକ ଟେଷ୍ଟ ଇଭେଣ୍ଟ ଅଭିଯାନ ଆରମ୍ଭ କରିଛି ଭାରତୀୟ ମହିଳା ହକି ଟିମ୍‌। ଆଜିଠାରୁ ଆରମ୍ଭ ହୋଇଥିବା ଏହି ଇଭେଣ୍ଟରେ ଭାରତୀୟ ମହିଳା ହକି ଟିମ୍‌ ଆୟୋଜକ ଜାପାନକୁ ୨-୧ରେ ପରାସ୍ତ କରିଛି।
ମ୍ୟାଚ୍‌ ଆରମ୍ଭରୁ ଭାରତୀୟ ମହିଳା ଟିମ୍‌ ନିଜର ଦବଦବା ଦେଖାଇଥିଲା। ଟିମ୍‌ର ପେନାଲଟି କର୍ଣ୍ଣର ସ୍ପେଶାଲିଷ୍ଟ ଗୁରଜିତ କୌର ମ୍ୟାଚ୍‌ର ୯ ମିନିଟ୍‌ରେ ଗୋଲ ଦେଇ ଭାରତକୁ ୧-୦ରେ ଆଗୁଆ କରିଦେଇଥିଲେ। ତେବେ ୧୬ତମ ମିନିଟ୍‌ରେ ଜାପାନର ଅକି ମିତଶୁହାସି ଚମତ୍କାର ଫିଲ୍ଡ ଗୋଲ କରି ସ୍ଥିତି ୧-୧କୁ ଆଣିଦେଇଥିଲେ।
ଆହୁରି ପଢ଼ନ୍ତୁ
ଭାରତ ବିପକ୍ଷ ଟି-୨୦ ସିରିଜରୁ ଓହରିଲେ ସୈଫୁଦ୍ଦିନ
ଏହାପରେ ଉଭୟ ଦଳ ଅଗ୍ରଣୀ ହେବାକୁ ଚେଷ୍ଟା କରିଥିଲେ। ଭାରତକୁ ମ୍ୟାଚ୍‌ର ୩୫ତମ ମିନିଟ୍‌ରେ ପୁଣିଏକ ପେନାଲଟି କର୍ଣ୍ଣର ମିଳିଥିଲା। ଏହାକୁ ଗୁରଜିତ କୌର ଗୋଲରେ ପରିଣତ କରି ଭାରତକୁ ୨-୧ରେ ଆଗୁଆ କରିଦେଇଥିଲେ।
ଜାପାନ ପକ୍ଷରୁ ସ୍ଥିତି ବରାବର କରିବାକୁ ଚେଷ୍ଟା କରାଯାଇଥିଲେ ହେଁ ଭାରତୀୟ ଡିଫେନ୍ସ ଲାଇନ୍‌କୁ ଭେଦ କରିବା ସହଜ ହୋଇ ନଥିଲା। ଶେଷରେ ଭାରତ ୨-୧ରେ ମ୍ୟାଚ୍‌ଟିକୁ କବଜା କରିଥିଲା।
Subscribe to our newsletter